text: মোঃ ইকবাল হোসেন (১৯৪৮–১৮ জানুয়ারী ২০০৫) বাংলাদেশের পাবনা জেলার রাজনীতিবিদ, মুক্তিযুদ্ধের সংগঠক ও পাবনা-৫ আসনের সাবেক সংসদ সদস্য।
  
  জন্ম ও  প্রাথমিক জীবন 
  ইকবাল হোসেন ১৯৪৮ সালে পাবনায় জন্মগ্রহণ করেন। তার পিতা মোঃ ইসহাক ও মাতা মোচ্ছাঃ হামিদা বেগম। তিন ভাই এক বোনের মধ্যে তিনি বড়। ছোট দুইভাই মোঃ ইসমত হোসেন ও মোঃ ইলিয়াস হোসেন। তার স্ত্রী লায়লা আরজুমান বানু ১৯৯৯ সালে মৃত্যুবরণ করেন। তাদের দুই ছেলে আরিফ ইকবাল টিংকু ও আফিফ ইকবাল অংকু।
  
  তিনি  ১৯৬৫ সালে পাবনা জিলা স্কুল থেকে এসএসসি পাশ করে ১৯৬৭ সালে নেত্রকোণা কলেজ থেকে এইচএসসি পাশ করেন। এর পর ঢাকা বিশ্ববিদ্যালয়ে ফার্মেসী বিভাগে ভর্তি হন।
  
  রাজনৈতিক জীবন 
  ইকবাল পাবনার মুক্তিযুদ্ধের সংগঠক ও বৃহত্তর পাবনা জেলার মুজিববাহিনীর প্রধান ছিলেন। তিনি ১৯৬৯ সালের গনআন্দোলনের সক্রিয় কর্মী ছিলেন। তখন  ছাত্রলীগের নিউক্লিয়ার্স গ্রুপের সাথে যুক্ত হন। 
  
  ৩১ অক্টোবর ১৯৭২ সালে জাসদ গঠন হলে তিনি জড়িত হন এবং পাবনার জাসদের সাধারন সম্পাদক ছিলেন। 
  
  ১৯৮৮ সালের চতুর্থ জাতীয় নির্বাচনে পাবনা-৫ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে স্বতন্ত্র এবং ১৯৭৯ সালের দ্বিতীয় সংসদ নির্বাচনে পাবনা সদর আসন থেকে জাসদ মনোনীত প্রার্থী হয়ে পরাজিত হয়েছিলেন।
  
  ১৯৯১ সালে বাংলাদেশ জাতীয়তাবাদী দলে যোগ দিয়েছিলেন। ১৯৯৬ সালে জাতীয় পার্টিতে যোগ দিয়ে ১৯৯৮ সালে জাতীয় পার্টির পাবনা জেলার আহবায়ক হিসেবে দায়িত্ব পালন করেন।
  
  মৃত্যু 
  ইকবাল হোসেন ১৮ জানুয়ারী ২০০৫ সালে হৃদরোগে আক্রান্ত হয়ে ঢাকার জাতীয় হৃদরোগ ইনস্টিটিউট ও হাসপাতালে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৪৮-এ জন্ম
  বিষয়শ্রেণী:২০০৫-এ মৃত্যু
  বিষয়শ্রেণী:পাবনা জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
  বিষয়শ্রেণী:জাতীয় পার্টির রাজনীতিবিদ
  বিষয়শ্রেণী:চতুর্থ জাতীয় সংসদ সদস্য
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: ইকবাল হোসেন (পাবনার রাজনীতিবিদ)